**Sau poate o altă ipoteză**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-am aflat

în tăcerea crinilor

din adâncul unde-mi arunc măştile

dincolo de gânduri

încovoiate de cuvinte

creşte luminarea acceptării

sau poate o altă ipoteză

a iluziilor

Te-am căutat

pustiită de mine

într-o bezmetică anulare

Tu ai fost mereu acolo

fereastră deschisă

spre o a cincea dimensiune

Te privesc

să-mi contemplu visele

străfulgerări de închipuiri

pe marginea osmozei dintre iubire

şi renunţare

statui de piatră şi soare

sparg nerodirea

în unda de cleştar

din inima împovărată de nelinişti

şterg otrava

amânarea repetată

Te zăresc

pe tine din nou

vis sau visitor

păzitor în care mă regăsesc

în ţara fiarelor îmblânzite

de puritatea iubirii.